**פרויקט אתר משחקים GAMEING**

**חיה קרמר & ריקי שפר**

**עיצוב כללי של האתר:**

האתר מעוצב בסגנון גיימינג, עם צבעים כהים ואורות צבעוניים. כל האתר מעוצב בסגנון אחיד, מלבד דף המשחק, לו יש סגנון עיצוב עצמאי, המותאם למשחק.

**עמוד בית:**

עמוד הבית מכיל מסך פתיחה בו יש אפשרות לקפוץ לסוף הדף. בהמשך הדף יש כפתור למעבר לדף הרשמה וכפתור למעבר לדף כניסה.

**דף כניסה:**

דף הכניסה מאפשר למשתמש להזין שם משתמש וסיסמה. הדף מכיל בדיקות תקינות האם המשתמש קיים במערכת והאם הסיסמה נכונה. במקרה של כניסה לא חוקית, יוצגות הודעות מתאימות באמצעות alert. לאחר הכניסה, הנתונים של המשתמש מועתקים לסשן סטורז'.

**דף הרשמה:**

דף ההרשמה מאפשר למשתמש להזין שם משתמש, סיסמה, אימות סיסמה ואימייל. הדף מכיל בדיקות תקינות:

* האם המשתמש כבר קיים במערכת (שם המשתמש חייב להיות ייחודי).
* האם סיסמאות האימות זהות.
* האם הסיסמא מכילה לפחות שמונה תווים ומכילה רק אותיות באנגלית ומספרים.
* האם כתובת המייל מסתיימת ב @gmail.com.

**דף יישומים – משחקים:**

דף זה מציג רשימה של כל המשחקים הזמינים באתר.

המשחקים מוצגים בכרטיסיות מתהפכות –

* בצד הקדמי של כרטיסייה מוצג תצוגה מקדימה של המשחק ושם המשחק.
* בצד האחורי מוצג מידע ואפשרויות עבור המשחק:
* מוצג כמה כשלונות ונצחונות היו למשתמש במשחק זה.
* המשתמש יכול לבחור באיזה רמה הוא מעוניין לשחק.
* המשתמש יכול לבחור אם הוא רוצה שבכניסה למשחק יופעל צליל או לא.
* יש כפתור מעבר למשחק.

בחירת המשתמש בכרטיס נשמרת בלוקאל סטורז' ובסשן סטורז'. המשמעות היא שהבחירות של המשתמש יישארו גם לאחר שהוא יסגור את הדפדפן.

* במקרה שהמשחק עוד לא עלה לאתר, מוצגת בצד האחורי של הכרטיס הודעה המציינת שהמשחק נמצא בבנייה.

**דף המשחק – משחק "בול פגיעה":**

מוצג **לוח משחק** בתצוגה תלת מימד שעומד על שולחן.  
בצד לוח המשחק יש מאגר צבעים שממנו אפשר לבחור צבעים.  
ניתן לבחור צבע באמצעות לחיצה על המיקום הרצוי ואז על הצבע הרצוי.

ניתן לבחור לא דווקא לפי הסדר, וניתן לשנות צבע לאחר הבחירה, כל עוד לא שלחו עדיין את השורה לבדיקה.   
לאחר בחירת הצבעים ניתן ללחוץ על כפתור שלח שורה כדי לקבל ציון על שורה זו.  
הציון יוצג בשורת עיגולים ליד הצבעים שנבחרו: עיגול אדום עבור "פגיעה" – צבע נכון לא במקום הנכון, ועיגול צהוב עבור "בול" – צבע נכון במקום הנכון.

בדיקת הציון שונה עבור כל רמה.

בפינת הדף יש כפתור לפתיחת **תפריט נפתח:**  
בתפריט יש מידע על הרמה, הוראות משחק עבור הרמה, אפשרות לעבור בין הרמות, להשתיק או לבטל השתקה, וכפתור "גלה צבעים" שמאפשר לסיים את המשחק ולגלות את הצבעים לפני שמסיימים לבחור את כל הצבעים.

בסיוםהמשחקמוצגת הודעת כישלון/ ניצחון, מתגלה הצבעים שנבחרו, נשמר ניצחון או כישלון בלוקאל סטורז' עבור המשתמש הנוכחי, ומוצגים כפתורים לחזרה לדף משחקים או משחק חדש.  
בעת הצלחה מוצגת אנימציית קונפטי.

**רמות המשחק:**

רמות המשחק מוצגות בהתאם לרמת המשתמש. לדוגמה, משתמש ברמה 1 יוכל לשחק רק ברמה 1. כדי לשחק ברמה 2, המשתמש יצטרך לזכות לפחות ב-10 ניצחונות. כדי לשחק ברמה 3, המשתמש יצטרך לזכות לפחות ב-30 ניצחונות.

רמה א':

המחשב מגריל ארבעה צבעים שלא חוזרים על עצמם. כאשר שולחים שורה מתבצעת בדיקה שאין עיגולים ריקים ושאין עיגולים שחוזרים על עצמם.  
הציון מתבצע בהתאמה למיקום של הכדורים שנבחרו.

רמה ב':

המחשב מגריל ארבעה צבעים שלא חוזרים על עצמם. כאשר שולחים שורה מתבצעת בדיקה שאין עיגולים ריקים ושאין עיגולים שחוזרים על עצמם.  
הציון מתבצע ללא התאמה למיקום של הכדורים, אלא בול קודם ואח"כ פגיעות.

רמה ג':

המחשב מגריל ארבעה צבעים שיכולים לחזור על עצמם. כאשר שולחים שורה מתבצעת רק בדיקה שאין עיגולים ריקים.  
הציון מתבצע ללא התאמה למיקום של הכדורים, אלא בול קודם ואח"כ פגיעות. בנוסף בדיקת הציון מתבצעת בפונקציה נפרדת בגלל שיש צבעים שחוזרים על עצמם.

****